Държавен вестник, бр. 79, 2013 г., стр. 63

БРОЙ  79	
Д Ъ Р Ж А В Е Н  В Е С Т Н И К 	
СТР.  63  
(3) Скоростта на придвижване на нарядите 
със служебни превозни средства се съобразява 
с възможността за наблюдение на съответната 
територия, пътнотранспортна обстановка и на­
миращите се в нея обекти, както и с готовност 
за своевременна реакция при установяване 
на нарушения на правилата за движение или 
при друга възникнала служебна необходимост.
(4) При осъществяване на дейности по 
контрол на пътното движение в смесен наряд 
служителите изпълняват дадените конкретни 
задачи и часови графици за покриване на 
установъчните пунктове и точки за контрол, 
възложени на инструктажа. 
Чл. 53. (1) Полицейските наряди по пътен 
контрол своевременно докладват в ОДЦ/ОДЧ:
1. при извършване на проверка на МПС, 
лица, както и при констатиране на престъп­
ления и нарушения на обществения ред;
2. за взетото отношение спрямо провере­
ните МПС и лица;
3. при констатирани проблеми/неизправ­
ности по състоянието на пътната мрежа, 
създаващи опасност за живота и здравето 
на участниците в движението, като по въз­
можност на място предприемат мерки за 
отстраняването им.
(2) По преценка и необходимост извършват 
справки чрез РСОД или ОДЦ/ОДЧ за лица 
и МПС.
Чл. 54. Полицейските служители осъщест­
вяват дейност по пътен контрол, като: 
1. не напускат границите на разпоредените 
им за обслужване постове и маршрути без 
съгласуване и разпореждане на длъжностни­
те лица, отговарящи за дейността на пътния 
контрол и дежурните в ОДЦ/ОДЧ;
2. съблюдават разпоредения ред за осъ­
ществяване на взаимодействие и радиообмен 
с ОДЦ/ОДЧ и други наряди, като не допускат 
комуникация без служебна необходимост; 
3. не допускат лица в служебните поме­
щения и превозни средства и не превозват 
лица и товари, когато това не е свързано с 
изпълнение на служебните им задължения.
Чл. 55. (1) При приключване на непосред­
ственото изпълнение на дейността по пътен 
контрол или за извършена смяна на място 
нарядите докладват на дежурния в ОДЦ/ОДЧ 
и само след негово разпореждане могат да 
напуснат обслужваните постове или маршрути.
(2) В случаите по ал. 1, когато смяната 
на наряда не се осъществи в определеното 
време, нарядът, който трябва да бъде сменен, 
докладва на дежурния в ОДЦ/ОДЧ и само 
след негово разпореждане може да напусне 
обслужвания пост или маршрут.
Чл. 56. (1) При обход на определения им 
маршрут нарядите проверяват за възникнали 
изменения в пътнотранспортната обстановка, 
като при констатирани препятствия или опас­
ности за движението незабавно предприемат 
следните мерки:
1. докладват на дежурния служител в ОДЦ/
ОДЧ и изпълняват неговите разпореждания;
2. сигнализират участниците в пътното 
движение и при необходимост пристъпват към 
временно регулиране на движението;
3. съдействат на съответните служби за 
отстраняване или ограничаване на възник­
налите неблагоприятни последици.
(2) Полицейският служител придобива ин­
формация за пътнотранспортната обстановка:
1. от прекия ръководител по време на 
провеждане на инструктажа;
2. по време на изпълнение на служебната 
дейност;
3. от ОДЦ/ОДЧ;
4. от участници в пътното движение. 
Чл. 57. С професионалното използване на 
методите и формите за пътен контрол поли­
цейският служител активно влияе върху без­
опасността на движението по пътищата, като:
1. предотвратява и отстранява затруднения 
в движението;
2. осигурява ритмичност на движението на 
обществения транспорт за превоз на пътници;
3. взема мерки за правилно използване 
на платното за движение, като не допуска 
спиране и паркиране на МПС в нарушение 
на правилата;
4. при необходимост осигурява премина­
ване с предимство на определени потоци от 
превозни средства или пешеходци по отделни 
участъци и направления за движение;
5. осигурява безпрепятствено и безопасно 
преминаване на автомобилите със специален 
режим на движение. 
Чл. 58. (1) Служителят, назначен в наряд 
за пътен контрол, спира водачите на ППС за 
проверка, когато:
1. има видимо нарушение на правилата за 
движение по пътищата;
2. има неизправности на ППС или раз­
положението на товара създава опасност за 
участниците в движението;
3. начинът на движение и поведение по­
раждат съмнения към водача на МПС за 
преумора, употреба на алкохол или друго 
упойващо вещество;
4. съществуват данни или предположения, 
че водачът на ППС е участвал в ПТП или в 
извършването на престъпление.
(2) За спиране на ППС, когато водачът 
не е извършил нарушение на ЗДвП и няма 
данни по ал. 1, т. 3 или 4, служителят изготвя 
докладна записка в края на работната смяна. 
Чл. 59. Полицейският служител може да 
спира превозните средства от редовните линии 
за обществен превоз за нарушения от страна 
на техните водачи и пътници.
Чл. 60. Не подлежат на спиране и проверка 
МПС, ползващи специален режим на движение, 
както и автомобили на Министерството на 
отбраната, движещи се в обозначена колона.